CELEX: 32011R1332
Language: sk
Date: 2011-12-16 00:00:00
Title: Nariadenie Komisie (EÚ) č. 1332/2011 zo 16. decembra 2011 , ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu  Text s významom pre EHP

|

32011R1332

Nariadenie Komisie (EÚ) č. 1332/2011 zo 16. decembra 2011 , ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu  Text s významom pre EHP  

Úradný vestník L 336 , 20/12/2011 S. 0020 - 0022

		Nariadenie Komisie (EÚ) č. 1332/2011zo 16. decembra 2011,ktorým sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu(Text s významom pre EHP)EURÓPSKA KOMISIA,so zreteľom na Zmluvu o fungovaní Európskej únie,so zreteľom na nariadenie Európskeho parlamentu a Rady (ES) č. 216/2008 z 20. februára 2008 o spoločných pravidlách v oblasti civilného letectva a o zriadení Európskej agentúry pre bezpečnosť letectva, ktorým sa zrušuje smernica Rady 91/670/EHS, nariadenie (ES) č. 1592/2002 a smernica 2004/36/ES [1], a najmä na jeho článok 8 ods. 1, článok 8 ods. 5 a článok 9 ods. 4,keďže:(1) Na prevádzkovateľov lietadiel zaregistrovaných v členskom štáte alebo v tretej krajine, ktoré prevádzkuje prevádzkovateľ Únie, ako aj na prevádzkovateľov lietadiel používaných prevádzkovateľmi tretej krajiny v rámci Únie by sa mali klásť bezpečnostné požiadavky.(2) Po sérii incidentov vo vzduchu, pri ktorých sa nedodržala bezpečná vzdialenosť, vrátane nehôd v Yaizu (Japonsko) v roku 2001 a v Überlingene (Nemecko) v roku 2002, by sa mal súčasný softvér palubného protizrážkového systému aktualizovať. Zo štúdií vyplýva, že pri súčasnom softvéri palubného protizrážkového systému je pravdepodobnosť zrážky vo vzduchu 2,7 × 10–8 na letovú hodinu. Preto sa súčasný systém ACAS II vo verzii 7.0 považuje za neprijateľné bezpečnostné riziko.(3) Je nevyhnutné zaviesť novú softvérovú verziu palubného protizrážkového systému (ACAS II) s cieľom zabrániť zrážkam vo vzduchu všetkých lietadiel pohybujúcich sa vo vzdušnom priestore, na ktorý sa vzťahuje nariadenie (ES) č. 216/2008.(4) Na zabezpečenie najvyšších možných bezpečnostných štandardov by sa do lietadiel, ktoré nespadajú do rozsahu pôsobnosti predpisov o povinnom vybavení lietadiel, ale ktoré boli vybavené systémom ACAS II pred nadobudnutím účinnosti tohto nariadenia, mal nainštalovať systém ACAS s najnovšou verziou protizrážkového softvéru.(5) S cieľom zaručiť, aby sa využili bezpečnostné výhody spojené s novou verziou softvéru, musia sa ňou čo najskôr vybaviť všetky lietadlá. Je však potrebné poskytnúť leteckému priemyslu realistický čas na prispôsobenie sa tomuto novému nariadeniu so zohľadnením dostupnosti nového vybavenia.(6) Agentúra pripravila návrh vykonávacích pravidiel a predložila ho v podobe stanoviska Komisii v súlade s článkom 19 ods. 1 nariadenia (ES) č. 216/2008.(7) Opatrenia ustanovené v tomto nariadení sú v súlade so stanoviskom Výboru Európskej agentúry pre bezpečnosť letectva zriadeného na základe článku 65 nariadenia (ES) č. 216/2008,PRIJALA TOTO NARIADENIE:Článok 1Predmet úpravy a rozsah pôsobnostiTýmto nariadením sa ustanovujú spoločné požiadavky na využívanie vzdušného priestoru a prevádzkové postupy na vyhýbanie sa zrážkam vo vzduchu, ktoré musia spĺňať:a) prevádzkovatelia lietadiel uvedených v článku 4 ods. 1 písm. b) nariadenia (ES) č. 216/2008, ktorí uskutočňujú lety do Únie, v rámci Únie a z Únie, ako ajb) prevádzkovatelia lietadiel uvedených v článku 4 ods. 1 písm. d) nariadenia (ES) č. 216/2008, ktorí uskutočňujú lety v rámci vzdušného priestoru nad územím, na ktoré sa vzťahuje zmluva, ako aj v ktoromkoľvek vzdušnom priestore, v ktorom členské štáty uplatňujú nariadenie Európskeho parlamentu a Rady (ES) č. 551/2004 [2].Článok 2Vymedzenie pojmovNa účely tohto nariadenia sa uplatňuje toto vymedzenie pojmov:1. "palubný protizrážkový systém (ACAS)" je lietadlový systém založený na využití signálov odpovedača sekundárneho prehľadového radaru (SSR), ktorý pracuje nezávisle od pozemných zariadení a poskytuje pilotovi upozornenie na potenciálne konfliktné lietadlá vybavené odpovedačom SSR;2. "palubný protizrážkový systém II (ACAS II)" je palubný protizrážkový systém, ktorý okrem informácií o prevádzke poskytuje aj rady na vertikálne vyhnutie sa zrážke;3. "signalizácia rady na vyhnutie (RA)" je upozornenie pre letovú posádku s odporúčaním vykonania manévru s cieľom vzdialiť sa od všetkých hrozieb alebo obmedzenia manévru s cieľom zachovať existujúci odstup;4. "informácia o prevádzke (TA)" je upozornenie pre letovú posádku, že blízkosť iného lietadla predstavuje potenciálnu hrozbu.Článok 3Palubný protizrážkový systém (ACAS)1. Lietadlá uvedené v oddiele I prílohy k tomuto nariadeniu sa vybavia a prevádzkujú v súlade s predpismi a postupmi stanovenými v prílohe.2. Členské štáty zabezpečia, aby sa pri prevádzke lietadiel uvedených v článku 1 ods. 2 písm. a) nariadenia (ES) č. 216/2008 dodržiavali predpisy a postupy uvedené v prílohe v súlade s podmienkami stanovenými v uvedenom článku.Článok 4Osobitné ustanovenia vzťahujúce sa na prevádzkovateľov podliehajúcich nariadeniu Rady (EHS) č. 3922/91 [3]1. Odchylne od ustanovení OPS 1.668 a OPS 1.398 prílohy III k nariadeniu (EHS) č. 3922/91 sa článok 3 a príloha k tomuto nariadeniu uplatňujú na prevádzkovateľov letúnov uvedených v článku 1 písm. a).2. Všetky ďalšie povinnosti uvalené na leteckých prevádzkovateľov v nariadení (EHS) č. 3922/91, pokiaľ ide o schválenie, inštaláciu alebo prevádzku vybavenia, sa naďalej vzťahujú aj na ACAS II.Článok 5Nadobudnutie účinnosti a uplatňovanie1. Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.2. Články 3 a 4 sa uplatňujú od 1. marca 2012.3. Odchylne od odseku 2 v prípade lietadiel s osvedčením letovej spôsobilosti vydaným pred 1. marcom 2012 sa ustanovenia článkov 3 a 4 uplatňujú od 1. decembra 2015.Toto nariadenie je záväzné v celom rozsahu a priamo uplatniteľné vo všetkých členských štátoch.V Bruseli 16. decembra 2011Za KomisiupredsedaJosé Manuel Barroso[1] Ú. v. EÚ L 79, 19.3.2008, s. 1.[2] Ú. v. EÚ L 96, 31.3.2004, s. 20.[3] Ú. v. ES L 373, 31.12.1991, s. 4.--------------------------------------------------PRÍLOHAPalubný protizrážkový systém (ACAS) II[Časť-ACAS]Oddiel I – Vybavenie ACAS IIAUR.ACAS.1005 Požiadavky na výkon1. Systémom ACAS II s protizrážkovou logikou vo verzii 7.1 musia byť vybavené tieto turbínové letúny:a) letúny s maximálnou osvedčenou vzletovou hmotnosťou nad 5700 kg alebob) letúny oprávnené na prepravu viac než 19 cestujúcich.2. Lietadlá, ktoré nie sú uvedené v bode 1, no budú dobrovoľne vybavené systémom ACAS II, musia disponovať protizrážkovou logikou verzie 7.1.3. Bod 1 sa nevzťahuje na bezpilotné lietadlové systémy.Oddiel II – PrevádzkaAUR.ACAS.2005 Používanie systému ACAS II1. S výnimkou prípadov uvedených v zozname minimálneho vybavenia v súlade s prílohou III k nariadeniu (EHS) č. 3922/91 sa systém ACAS II počas letu musí používať v režime, ktorý umožňuje vytváranie rád na vyhnutie pre letovú posádku, keď sa zistí neprimeraná blízkosť k inému lietadlu, ak zastavenie režimu rád na vyhnutie (používanie len informácií o prevádzke alebo ekvivalentného režimu) nie je potrebné z dôvodu abnormálneho postupu alebo podmienok obmedzujúcich výkon.2. Keď systém ACAS II vytvorí radu na vyhnutie:a) veliaci pilot musí okamžite konať podľa pokynov v rade na vyhnutie, a to aj v prípade, ak sú v rozpore s pokynmi riadenia letovej prevádzky (ATC), s výnimkou prípadu, že takéto konanie by ohrozilo bezpečnosť lietadla;b) letová posádka ihneď, ako jej to umožní pracovné zaťaženie, oznámi príslušnému stanovišťu riadenia letovej prevádzky každú radu na vyhnutie, ktorá si vyžaduje odchýlenie od aktuálneho pokynu alebo povolenia riadenia letovej prevádzky;c) po vyriešení konfliktu sa lietadlo:i) ihneď vráti k podmienkam potvrdeného pokynu alebo povolenia riadenia letovej prevádzky a tento manéver sa oznámi riadeniu letovej prevádzky aleboii) riadi zmeneným povolením alebo pokynom vydaným riadením letovej prevádzky.AUR.ACAS.2010 Výcvik v súvislosti so systémom ACAS IIPrevádzkovatelia ustanovia prevádzkové postupy a výcvikové programy týkajúce sa systému ACAS II tak, aby letové posádky boli primerane vyškolené v oblasti vyhýbania sa zrážkam a aby boli kompetentné používať vybavenie systému ACAS II.--------------------------------------------------